و بيرجع نسب "مصرايم" ابو المصريين لبيصر إبن حام إبن نوح اللى اتجوز بنت الكاهن قليمون وخلفوا مصرايم علشان قليمون الكاهن كان خرج من مصر ولحق بالنبي نوح هو وعيلته وركب معاه السفينة وجوّز بنته لبيصر بن حام بن نوح, فلمّا خرج نوح من السفينة وقسم الارض بين ولاده, كانت بنت قليمون الكاهن ولدت لبيصر بن حام بن نوح ولد و سماه مصرايم فقال الكاهن قليمون للنبي نوح "ابعت معايا يا نبيّ الله حفيدى علشان أروح بيه بلدى وأوريه كنوزى وأعرفه بعلومه ورموزه, فبعته معاه هو و جماعة من اهل بيته وكان لسه صغير فلما قرب من ارض مصر بناله جده الكاهن قليمون حاجه زى البيت من أغصان الشجر وعمله لبس بحشيش من الارض و بناله بعد كده فى نفس المكان مدينة وسمّاها: (درسان) يعنى باب الجنة فزرعوا وغرسوا الشجر وعمّروا الارض فبقى فيه زرع كتير وعمارة وكان اهل مصرايم أقويا و أذكيا فقطعوا الصخور وبنوا المعالم العظيمه .